Diari Oficial de la Generalitat Valenciana


Sumari del DOGV 6040, del 22-06-2009 (2009/7153)

RESOLUCIÓ de 21 de maig de 2009, del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme de 31 de març de 2009 i es declara definitivament aprovada la modificació puntual del Pla general (canvi d'ús dotacional EQ-RD a EQ-TD) de Benigànim.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7153


Data del document
:   21-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Benigànim
    * pla d'urbanisme

RESOLUCIÓ de 21 de maig de 2009, del director general d'Urbanisme, per la qual s'esmenen les deficiències a què es refereix l'Acord de la Comissió Territorial d'Urbanisme de 31 de març de 2009 i es declara definitivament aprovada la modificació puntual del Pla general (canvi d'ús dotacional EQ-RD a EQ-TD) de Benigànim. [2009/7153]  
Vist l'expedient, remés per l'Ajuntament de Benigànim, per a l'aprovació definitiva de la modificació puntual del Pla general d'aquest municipi, consistent en el canvi de l'ús dotacional d'una parcel·la, es destaquen els següents:  
Antecedents  
U. La Comissió Territorial d'Urbanisme de València, en sessió efectuada el 31 de març de 2009, va adoptar l'acord següent:  
«En relació amb l'expedient remés per l'Ajuntament de Benigànim relatiu a la modificació puntual del Pla general d'aquest municipi, consistent en el canvi de l'ús dotacional d'una parcel·la, es destaquen els següents:  
Antecedents  
U. Tramitació municipal. El projecte es va sotmetre a informació pública per acord del Ple de l'Ajuntament de 27 de maig de 2008. Transcorregut el període d'exposició pública, conforme a l'article 83 de la Llei 16/2005, urbanística valenciana (en endavant LUV), mitjançant anunci publicat en Levante-EMV de 6 d'agost de 2008 i DOCV núm. 5796, d'1 de juliol de 2008, durant el qual no es van presentar al·legacions, va ser aprovat provisionalment per acord plenari de la corporació de 7 d'octubre de 2008, i es va acordar la remissió de l'expedient complet a aquesta Conselleria, per a l'aprovació definitiva.  
Dos. Documentació. El projecte consta d'instrument de modificació puntual del Pla general, (memòria informativa i justificativa i plànols d'informació i ordenació).  
Tres. Objecte. El projecte intervé sobre una parcel·la de sòl urbà destinat a ús dotacional qualificada pel Pla general vigent com a equipament esportiu de la xarxa primària, que dóna als carrers avinguda del Tossal i avinguda de l'Ortisa, amb una superfície total de 31.094,82 m².  
Es proposa la reordenació de l'ús dotacional de la parcel·la, i en concret, es divideix l'equipament en dos usos, 29.094,82 m² mantenen la qualificació d'esportiu (RD) de la xarxa primària, i s'adscriu un nou ús assistencial (TD) de la xarxa primària en una superfície de 2.000 m².  
El canvi de qualificació de l'equipament públic de 2.000 m² a ús assistencial té com a objecte regularitzar una construcció existent destinada a centre de dia.  
Quatre. Tramitació autonòmica. El 26 de novembre de 2008 s'han sol·licitat informes de:  
- Conselleria de Benestar Social.  
- Conselleria de Sanitat.  
- DG d'Esports. Conselleria de Cultura i Esport.  
El 27 de març de 2008 es rep informe favorable de l'Oficina Tècnica de Projectes i Obres de la Conselleria de Benestar Social.   
Transcorregut el termini per a l'emissió de la resta d'informes interessats, fins a la data no s'han rebut.  
Cinc. Planejament vigent. Benigànim disposa de Pla general aprovat definitivament per la Comissió Territorial d'Urbanisme el 31 de gener de 2001.  
Sis. Informe de la Comissió Informativa. La Comissió Informativa de la Comissió Territorial d'Urbanisme de València, en sessió efectuada el 25 de març de 2009, per unanimitat, va emetre un informe relatiu al projecte que ens ocupa, complint així el que preceptua en l'article. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals. La tramitació ha sigut correcta, d'acord amb el que estableixen l'article 83, per remissió de l'article 94.1 de la LUV, i l'article 223 del Decret 67/2006, del Consell, pel qual s'aprova el Reglament d'ordenació i gestió territorial i urbanística, en endavant ROGTU.  
La documentació es considera completa a l'efecte del compliment del que preceptua l'article 94 en relació amb el 64 de la LUV.  
Segon. Valoració global. Les consideracions que s'han de realitzar sobre la modificació pretesa són:  
Pel que fa a l'exigència legal de mantenir l'equilibri de les dotacions públiques, tractant-se d'un canvi de qualificació, la superfície destinada en el Pla general a sòl dotacional d'equipaments no varia.  
S'ha detectat una discordança, atés que en la memòria figura com a superfície de la parcel·la requalificada 2.100 m² i als plànols 2.000 m², per la qual cosa ha de corregir-se aquesta circumstància.  
Han d'establir-se els paràmetres edificatoris, quant a edificabilitat, ocupació, altura i nombre de plantes, etc., per al nou ús assistencial proposat, o bé remetre's expressament a les normes urbanístiques del pla reguladores d'aquest ús.  
Atés que l'ús dotacional assistencial ja ha sigut implantat, ha de grafiar-se, en els plànols d'ordenació proposada l'estesa de l'edificació existent i la destinació de la resta de sòl no edificat de la parcel·la requalificada.  
L'interés públic està prou justificat, en tant que amb aquesta modificació s'afavoreix la prestació d'un servei públic de primera necessitat, com és la construcció d'un centre de dia al municipi, per la qual cosa es considera conforme amb l'ordenament jurídic.  
En definitiva, la proposta es considera correcta des del punt de vista de les exigències de la política ambiental, urbanística i territorial de la Generalitat, tal com recull l'article 85 de la LUV.  
Tercer. Òrgan competent. La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen resolutori sobre l'aprovació definitiva dels plans generals -i de les modificacions d'aquests- de municipis de menys de 50.000 habitants, de conformitat amb el que disposen els articles 84 i 85 per remissió de l'article 94 de la Llei urbanística valenciana, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
A la vista de quant antecedeix, la Comissió Territorial d'Urbanisme de data 31 de març de 2009, per unanimitat, acorda: supeditar l'aprovació definitiva de l'expedient de modificació puntual del Pla general de Benigànim, consistent en el canvi parcial de l'ús dotacional d'una parcel·la, en tant s'esmenen les deficiències assenyalades en el fonament jurídic segon.  
A més, per al segellament del projecte per la Comissió Territorial d'Urbanisme, s'han d'aportar dues còpies en suport paper i dues en digital.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental d'aquesta correcció. L'article 9.b) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat atribueix al director general d'Urbanisme la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 86 de la Llei urbanística valenciana.»  
Dos. El 15 de maig de 2009 tenen entrada en aquest Servei Territorial dos exemplars del projecte i dues còpies en suport digital, per a fer complir l'acord autonòmic referenciat.   
En relació amb el condicionant primer, relatiu a la discordança existent en la superfície de la parcel·la requalificada, s'ha corregit aquesta circumstància.  
Respecte al condicionant segon, relatiu a la normativa aplicable al nou ús assistencial proposat, el projecte es remet a les normes urbanístiques del Pla general establides en l'art. 27 per a les dotacions comunitàries, amb el contingut següent:  
«Art. 27 per a dotacions comunitàries  
1. Comprén les zones destinades a dotacions comunitàries de sòl urbà, de propietat pública o privada i que requereixen l'ordenació normativa de les construccions.  
2. Les dotacions integrades en la trama urbana consolidada s'han d'ajustar a la normativa de la zona, (amb la possibilitat d'ajustar els paràmetres necessaris per a l'ús a què es destine), amb l'excepció de les dotacions existents en l'actualitat, en les quals la normativa aplicable es determina per les condicions de l'edificació existent.  
3. Les dotacions no incloses en l'apartat anterior s'han d'ajustar, en tot cas, a la legislació específica, amb els paràmetres necessaris per a l'ús a què es destine, respectant en la mesura que es puga, els valors ambientals i paisatgístics a fi de no afectar les edificacions circumdants.  
4. Les dotacions de zones verdes i xarxa viària han de dedicar-se a l'ús previst en el pla mentre aquest pla no es modifique.  
5. La resta d'usos dotacionals poden substituir-se per un altre ús dotacional públic seguint el que estableix l'apartat 58.4.B de la LRAU.»  
S'ha grafiat en els plànols d'ordenació proposada, l'estesa de l'edificació existent i la destinació de la resta de sòl no edificat de la parcel·la requalificada, complint el condicionant tercer del referit acord de la Comissió Territorial d'Urbanisme.   
S'han aportat dues còpies del projecte en suport paper i dues en digital, complint així el condicionant quart.  
Tres. El cap del Servei Territorial d'Ordenació del Territori, el 20.05.2009, emet un informe en què conclou que: de la documentació aportada i dels informes emesos es desprén que s'ha donat compliment a l'acord de la Comissió Territorial d'Urbanisme de data 31 de març de 2009.  
Fonament jurídic  
Únic. El director general d'Urbanisme, segons el Decret 177/2008, de 28 de novembre, és l'òrgan competent per a verificar el compliment dels condicionants imposats en l'esmentat acord de la Comissió Territorial d'Urbanisme, per assumpció de les competències atribuïdes en l'article 9.b) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director general d'Urbanisme resol:  
1. Considerar complit l'acord de la Comissió Territorial d'Urbanisme de València de 31 de març de 2009.  
2. Declarar definitivament aprovat l'expedient de modificació puntual del Pla general de Benigànim, consistent en el canvi de l'ús dotacional d'una parcel·la.   
3. Ordenar la publicació de l'acord aprovatori, conforme al procediment legalment previst.  
Contra aquesta resolució, que posa fi a la via administrativa, es pot interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que les persones interessades puguen exercir qualsevol altre recurs que estimen oportú.  
València, 21 de maig de 2009.- El director general d'Urbanisme: José María Selva Ros.